armvectores/hy_wikipedia_2023 huggingface dataset:
Մարգարտե ականջօղով աղջիկը (ֆիլմ)

Անվան այլ կիրառումների համար տե՛ս՝ Մարգարտե ականջօղով աղջիկը (այլ կիրառումներ)Մարգարտե ականջօղով աղջիկը (անգլ.՝ Girl with a Pearl Earring), Փիթեր Վեբբերի կինոնկարը՝ նկարահանված 2003 թվականին Թրեյսի Շևալյեի նույնանուն վեպի հիման վրա։


== Սյուժե ==
Ֆիլմի իրադարձությունները կատարվում են XVII դարում Նիդեռլանդներում։ Տասնվեցամյա Գրիտը որպես աղախին ընդունվում է հայտնի նկարիչ Յան Վերմեերի տանը։ Խելամիտ աղջիկը գրավում է վարպետի ուշադրությունը, նա ծանոթացնում է նրան գեղանկարչության հրաշալի աշխարհին և նույնիսկ վստահում է նրան իր ներկերը խառնելու գործը։ Աղջիկը դառնում է նրա նկարներից մեկի բնորդուհին։ Դա դժգոհություններ է առաջացնում նկարչի ընտանիքի անդամների մոտ, և ի վերջո բազմաթիվ կոնֆլիկտները բերում են նրան, որ նկարչի խանդոտ կինը Գրիտին վտարում է տնից։


== Դերերում ==


== Երաժշտություն ==
Ֆիլմի սաունդթրեքը գրվել է 2004 թվականին Ալեքսանդր Դեսպլեյի կողմից։ Այն 2004 թվականին ներկայացվել է «Ոսկե գլոբուս» երաժշտական մրցույթում որպես ֆիլմի լավագույն երաժշտություն։ Եղել է BAFTA մրցույթի հավակնորդը որպես լավագույն ֆիլմի երաժշտություն և եվրոպական կինոակադեմիայի մրցանակակիր «Լավագույն երգահան» անվանակարգում։


== Տարբերություններ ֆիլմի և գրքի միջև ==
Ֆիլմում չի հիշատակվում այն մասին, որ Գրիտն ի վերջո ամուսնանում է Փիթերի հետ և նրանից ունենում է երկու տղա` Յանին և Ֆրանսին։
Ֆիլմում բացակայում է սյուժետային գիծը, որը վերաբերում է Գրիտի և իր եղբոր ու փոքր քրոջ` Ագնեսայի փոխհարաբերություններին։
Վեպում պարոն Վան Լևենգուկը խորհուրդ է տալիս Գրիտին հեռու մնալ նկարչից, սակայն ֆիլմում այդ կերպարի բացակայության պատճառով այդ թեմայով խոսակցությունները տեղի են ունենում Գրիտի և Փիթերի միջև։ Վեպում Գրիտի և Տանեկեի հարաբերությունները ունենում են լարված բնույթ, իսկ ֆիլմում նրանք ավելի ընկերական էին։ Ֆիլմում Վերմեերն է ծակում Գրիտի ականջաբլթակը և կախում ականջօղը, իսկ վեպում Գրիտն ինքն է կախում ականջօղը։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2006-12-22 at the Wayback Machine.
Մարգարտե ականջօղով աղջիկը
Մարգարտե ականջօղով աղջիկը
Քարաբերդ (Շիրակի մարզ)

Անվան այլ կիրառումների համար տե՛ս՝ Քարաբերդ (այլ կիրառումներ)Քարաբերդ, գյուղ Հայաստանի Շիրակի մարզում, Մարալիկի տարածաշրջանում, Մարալիկ քաղաքից 7 կմ հարավ-արևմուտք, մարզկենտրոնից 32 կմ հեռավորության վրա։ Նախկինում ունեցել է Դաշգալե, Դաշխալե, Կարաբերդ, Տաշկալա, Տաշխալա անվանումները։ Դաշղալան Քարաբերդ է վերանվանվել 1947 թվականին։ Նախկինում մտել է Երևանի նահանգի Ալեքսանդրապոլի գավառի մեջ։ Գյուղը գտնվում է ալիքավոր հարթավայրում՝ ծովի մակարդակից 1900 մետր բարձրության վրա։


== Բնակչություն ==
Գյուղի բնակչության նախնիները գաղթել են Արևմտյան Հայաստանի Ալաշկերտի, Մուշի, Խնուսի, Բասենի շրջաններից 1829-1830 թթ։ Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 1103 մարդ։ Սեռային կազմում տղամարդիկ կազմում են 47%, կանայք՝ 53%։ Տարիքային խմբերը բաշխված են հետևյալ կերպ. մինչաշխատունակներ՝ 29%, աշխատունակներ՝ 51%, հետաշխատունակներ՝ 20%։ Ունի 131 տնտեսություն։ Ունի դպրոց, գրադարան, բուժկետ, կապի հանգույց։
Քարաբերդի ազգաբնակչության փոփոխությունը.


== Կլիման ==
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են մառախուղները և ձնաբքերը։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ են։


== Գյուղատնտեսություն ==
Բնակչությունը զբաղվում է այգեգործությամբ, անասնապահությամբ և երկրագործությամբ։ 
Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 915 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 173 և 1340 հեկտար։ Գյուղատնտեսության մասնագիտացման ուղղությունը կաթնամսատու անասնապահությունն է։ Զբաղվում են հացահատիկային, կերային կուլտուրաների, կարտոֆիլի մշակությամբ։


== Պատմամշակութային կառույցներ ==
Քարաբերդն ունի “Ժամ” եկեղեցի (XVIII դար) և “Խաչի բացատ” մատուռ։
Գյուղում եղել են մասնակի ավերվածություններ 1988 թ-ի դեկտեմբերի 7-ի երկրաշարժից։
Գյուղի տարածքում հին մատուռի տեղում՝ 1866 թ-ին կառուցվել է եկեղեցի, որի բակում թաղված է գյուղի հիմնադիր Գևորգ Բրուտյանը։ Շրջակայքում կան հին բերդի ավերակներ։


== Տես նաև ==
Քարաբերդի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Մոնթգոմերի Կարմայքլ

Մոնթգոմերի Կարմայքլ (անգլ.՝ Montgomery Carmichael, մայիսի 17, 1857(1857-05-17), Birkenhead, Ուիրրալ, Մերսիսայդ, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 6, 1936(1936-08-06), Տոսկանա, Իտալիա), անգլիացի գրող։ Կոմպոզիտոր Մերի Կարմայքլի եղբայրն է։
Սովորել է Բոնում և Մյունխենում, այնուհետև հաստատվել է Իտալիայում, զբաղեցրել է երկրորդական դիվանագիտական ​​պաշտոններ (մասնավորապես, 1892 թվականից եղել է փոխ-հյուպատոս, այնուհետև 1908-1922 թվականներին եղել է Բրիտանիայի հյուպատոսը Լիվոռնոյում, միաժամանակ 1912 թվականից՝ նաև Սան Մարինոյում)։
Հրատարակել է մի շարք աշխատանքներ Իտալիայի վերաբերյալ, որոնցից ամենամեծ ճանաչումը ձեռք է բերել «Տոսկանում. տոսկանյան քաղաքներ, տուսկանյան տեսակներ և տոսկանյան բարբառ» գիրքը (անգլ.՝ In Tuscany: Tuscan towns, Tuscan types, and the Tuscan tongue, 1901): Նա ուսումնասիրել է Ջորջ Թոբայաս Սմոլեթի` Իտալիայում լինելու հետքերը և Ֆրանցիսկ Ասսիզեցու կենսագրությունը,անգլերեն է թարգմանել 13-րդ դարի «Սուրբ Ֆրանցիսկոսի հարսանիքը աղքատության հետ» տեքստը («Տիկին աղքատություն» վերնագրով, անգլերեն՝ «The Lady Poverty», 1901): Նա նաև հրատարակել է «Ֆրանչի գլուխգործոցը. Ակնարկ արվեստում անմեղսունակ հայեցակարգի պատկերի ծագման մասին» մենագրությունը (անգլ.` Francia's masterpiece. An essay on the beginnings of the Immaculate conception in art, 1909): Կարմայքլի «Հնության արքայական համայքնի անդամ Ջոն Ուիլյամ Ուելշի կյանքը» (անգլ.` The life of John William Walshe, F. S. A.; 1902) գիրքը, որը գրվել է որպես կաթոլիկություն ընդունած և Իտալիայում հաստատաված իրական ​​անգլիացու կյանքի նկարագրություն, ինքնակենսագրական տարրերով կեղծիք է եղել, ինչը պատճառ է դարձել ժամանակակից քննադատների քննադատությանն է արժանացել։ Այնուամենայնիվ, Կարմայքլի հաջորդ՝ «Սամբուկայի ճգնավորները» վեպը (անգլ.` The Solitaries of the Sambuca, 1914), նույնպես գրվել է հորինված ​​հեղինակի անունից։ Նա նաև հրատարակել է Հենրիկ Իբսենի «Ռոսմերսհոլմ» (1890) դրամայի անգլերեն թարգմանությունը։
Բրիտանական կայսրության շքանշանի ասպետ է (1920)։


== Ծանոթագրություններ ==
Գուրգեն Միրզոյան (կոմպոզիտոր)

Անվան այլ կիրառումների համար տե՛ս՝ Գուրգեն Միրզոյան (այլ կիրառումներ)Գուրգեն Հովհաննեսի Միրզոյան (մայիսի 20, 1892(1892-05-20) - նոյեմբերի 27, 1976(1976-11-27), Երևան, Հայկական ԽՍՀ, ԽՍՀՄ), հայ կոմպոզիտոր, խմբավար, մանկավարժ։ ՀԽՍՀ արվեստի վաստակավոր գործիչ (1950)։


== Կենսագրություն ==
Սովորել է Ներսիսյան դպրոցում, աշակերտել Գրիգոր Սյունուն։ 1924 թվականին ավարտել է Թիֆլիսի կոնսերվատորիան, դասատուներ՝ Մ․ Մ․ Իպոլիտով-Իվանով (ստեղծագործություն), Քրիստափոր Քուշնարյան (պոլիֆոնիա)։ 1937-1939 թվականներին ղեկավարել է Հայֆիլհարմոնիայի ժողովրդական գործիքների նվագախումբը, մասնակցել Մոսկվայում Հայ արվեստի և գրականության առաջին տասնօրյակին։ 1941-1943 թվականներին եղել է Ռոմանոս Մելիքյանի անվան ուսումնարանի տեսական առարկաների դասատու, 1950-1958 թվականներին՝ նաև ուսումնական մասի վարիչ։ Միրզոյանի նախաձեռնությամբ երաժշտական ուսումնարանում կազմակերպվել է արևելյան գործիքագիտության և գործիքավորման դասընթաց։ Գրել է սիմֆոնիկ («էսքիզ», «Սյուիտ», 1944), դաշնամուրային («Մանրապատումներ», 1947, «Պրելյուդներ», 1949) երկեր, լարային կվարտետ (1950), կոնցերտ թառի (1954), ֆանտազիա քամանչայի (1956), ստեղծագործություններ ժող․ գործիքների նվագախմբի համար, երգեր, խմբերգեր։


== Պարգևներ ==
Պատվո նշան շքանշան
ՀԽՍՀ արվեստի վաստակավոր գործիչ


== Ծանոթագրություններ ==
BioShock

Bioshock-ը (հայերեն՝ Բիոշոկ) շութեր առաջին դեմքից ժանրի համակարգչային խաղ է, որ թողարկվել է 2K Boston (հետագայում անվանափոխվել է Irrational Games-ի) ու 2K Australia-ի կողմից և հրատարակվել է 2K Games ընկերության կողմից։ 2007 թվականի օգոստոսին խաղը թողարկվել է Microsoft Windows և Xbox 360 պլատֆորմների համար։ 2008 թվականի հոկտեմբերին Irrational, 2K Marin, 2K Australia և Digital Extremes ընկերությունների շնորհիվ նաև թողարկվել է Playstation 3-ի համար նախատեսված խաղի տարբերակը։ 2009 թվականի հոկտեմբերին Feral Interactive ընկերության կողմից թողարկվել է նաև Mac OS X օպերացիոն համակարգի համար, իսկ խաղի մոբայլ տարբերակը թողարկվել է IG Fun-ի կողմից։ Խաղի գաղափարը ստեղծել է Irrational-ի ստեղծագործական խմբի ղեկավար` [[Կեն Լևին]]ը, ով ոգեշնչվել է Այն Ռենդի Օբյեկտիվիզմ գաղափարից, ինչպես նաև այնպիսի հայտնի գրողներից, ինչպիսին է Զորջ Օրվելը։ Bioshock-ը համարվում է «System Shock» սերիաների շարքի հոգևոր իրավահաջորդը, որի վրա նախկինում աշխատել է Irrational-ի թիմը, այդ թվում նաև Կեն Լևինը։
Bioshock-ի դեպքերը տեղի են ունենում 1960 թվականին։ Խաղացողը կառավարում է խաղի գլխավոր հերոս` Ջեքին, ով ինքնաթիռի վթարից հետո գոյատևում է և հայտնվում բաթիսֆերայի կայարանում, որը տանում է ստորջրյա քաղաք` «Rapture» (հայերեն՝ «Հիացմունք»)։ Քաղաքը կառուցել է Էնդրյու Ռայանը ով պատկերացնում էր քաղաք, որպես մեկուսացված ուտոպիա, սակայն ԱԴԱՄ-ի բացահայտումը (գենետիկ նյութ, որ մարդկանց գերմարդկային ուժեր է տալիս) կործանում է ամեն ինչ։ Ջեքը փորձում է փախչել քաղաքից, սպանելով իր ճանապարհին հայտնված թշնամիներին և հանրահայտ Big Daddie-ներին (հայերեն՝ Մեծ Հայրիկներ)։ Խաղի ընթացքում Ջեքը հանդիպում է միայն մի քանի ողջամիտ մարդկանց, որոնց շնորհիվ էլ բացահայտում է «Հիացմունք»-ի անցյալը։ Խաղացողը թշնամիներին սպանելու համար կարող է օգտագործել զենքեր, պլազմիդներ (հերոսին գերմարդկային ուժեր են տալիս) և նույնիսկ քաղաքը պաշտպանող ռոբոտներին։ Bioshock-ը ներառում է RPG ժանրին բնորոշ էլեմենտներ` խաղացողներին հնարավորություն տալով ընտրել կռվի ոճը, ինչպես նաև բարոյական ընտրություն կատարել (սպանել կամ փրկել խաղի հերոսներին)։ Խաղը ունի Բիոփանկ ժանրին բնորոշ թեմա` ներառելով նաև Survival horror ժանրի կոնցեպտներ։
Bioshock-ը հանրության կողմից լավ է ընդունվել։ Հատկապես բարձր է գնահատվել քննադատների կողմից իր` բարոյականության վրա հիմնված սյուժեի և առանձնահատուկ աշխարհի համար։ Այն համարվել է բոլոր ժամանակների լավագույն խաղերից մեկը և նույնիսկ համակարգչային խաղ` որպես արվեստի տեսակի դրսևորում։ Այն ստացել է մի քանի «Տարվա Լավագույն Խաղ» մրցանակ` հայտնի լրատվամիջոցների կողմից, որոնց շարքում են` BAFTA-ն, Game Informer-ը, Spike TV-ին և X-Play-ը։ Խաղի թողարկումից հետո դուրս է եկել նրա սիկվելը` Bioshock 2-ը (2K Marin-ի կողմից), ինչպես նաև սերիաների շարքի երրորդ խաղը`BioShock Infinite վերնագրով (Irrational Games ընկերության կողմից)։ 2016 թվականի սեպտեմբերի 13-ին թողարկվել է խաղի Remastered (հայերեն՝ բարելավված) տարբերակը BioShock: The Collection անունով, որն իր մեջ նաև ներառում է BioShock 2 and BioShock Infinite-ը։ Այն հասանելի է Microsoft Windows, PlayStation 4 և Xbox One պլատֆորմների համար։


== Ծանոթագրություններ ==
Բիկովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԲիկովկաԲիկովկա (ռուս.՝ Быковка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սզանկ

Սզանկ, գյուղ Հունգարիայի Հանրապետության հարավային մասում։ Ըստ 2004 թվականի մարդահամարի՝ գյուղի բնակչությունը կազմում է 2,622 մարդ, իսկ բնակչության միջին խտությունը 35.03 մարդ/կմ2։


== Քույր քաղաքներ ==
 Պորումբենի, Ռումինիա
 Մաուրու, Ֆինլանդիա
 Բացկա Տոպոլա, Սերբիա
 Կուինդիցի, Իտալիա
 Հիիումաա, Էստոնիա


== Արտաքին հղումներ ==
Պաշտոնական կայք
Մարցիո

Մարցիո (իտալերեն՝ Marzio), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 287 մարդ (2008 թվականի տվյալներով)։ Խտությունը՝ 287 մարդ/կմ²։ Տարածքը՝ 1 կմ²։ Փոստային ինդեքս՝ 21030։ Հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0332 727851
Էլեկտրոնային փոստ․ info@comunemarzio.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լաուլի

Լաուլի (էստ․՝ Lauli), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թաոս շրջան (Նյու Մեքսիկո)

Թաոս շրջան (անգլ.՝ Taos County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 5.706 կմ² է, բնակչությունը՝ 29.979 մարդ (2000 թ. տվյալներով)։ Շրջկենտրոնն է Թաոս բնակավայրը։ Կազմավորվել է 1852 թ.։
Լենինսկոե (գյուղ, Լյուբարսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ուկրաիներեն՝ Ленінське), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Լենինսկոե գյուղում բնակվում էր 96 մարդ։ Բնակավայրը զբաղեցնում է 4334 կմ² տարածք։ Բնակչության խտությունը կազմում էր 22,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալարափող

Գալարափող կամ վալդհոռն (գերմաներեն waldhorn - բառացի՝ անտառային եղջերափող), փողային մունդշտուկավոր երաժշտական գործիք։ Ծագել է որսորդական եղջերափողից։ Երկար, նեղ, օղակաձև կորացված փողն ավարտվում է կոնաձև փողալայնուկով։ Մունդշտուկը խորն է և նեղ, ձագարաձև։ Հնագույն վալդհոռնները մեխանիզմ չունեին և հնարավորություն էին տալիս արտաբերելու միայն բնական հնչյունաշարի տոները, յուրաքանչյուր տոնայնությամբ նվագելիս կիրառում էին առանձին գործիք։ 19-րդ դարի 2-րդ քառորդից տարածում են գտել քրոմատիկ վալդհոռնները, որոնցում գործիքի փողը երկարացվում է կափույրիկների միջոցով միացվող փողիկներով։
Ժամանակակից գալարափողերը պատրաստվում են ֆա լարվածքի, հազվադեպ՝ սի բեմոլ։ Ֆա լարվածքի գալարափողի նվագամասը գրի է առնվում ջութակի բանալիում՝ ռեալ հնչողությունից կվինտա բարձր, հնչունածավալն է՝ կոնտրօկտավի սի-ից մինչև երկրորդ օկտավի ֆա-ն։ Գալարափողի տեմբրը առնական է և բանաստեղծական։ Գալարափողը մտնում է սիմֆոնիկ նվագախմբի կազմի մեջ (4-ից մինչև 6-8 և ավելի գործիք), ինչպես և կամերային անսամբլներում։ Կիրառվում է նաև որպես մենակատարող գործիք։
Ճոպան (այլ կիրառումներ)

Ճոպան անվանումը ունի հետևյալ իմաստները՝

Ճոպան, պողպատե լարից, բուսական, սինթետիկ կամ հանքային մանրաթելերի մանվածքից պատրաստված ճկուն շինվածք
Ճոպան, լեռնագագաթ Գեղարքունիքի մարզում, Արեգունի լեռնահամակարգում
Արցախյան գինու փառատոն

Արցախյան գինու փառատոն, անց է կացվում 2014 թվականի հոկտեմբերի 18-ից, Արցախի Հադրութի շրջանի Տող գյուղում։ Փառատոնը շարունակական բնույթ է կրում և կազմակերպվում է յուրաքանչյուր տարի սեպտեմբեր ամսվա երրորդ շաբաթ օրը։


== Պատմություն ==

Այն նախաձեռնվել էր Արցախի ԿԱ զբոսաշրջության և պատմական միջավայրի պահպանության վարչության կողմից՝ զբոսաշրջության միջոցով Հարավային զբոսաշրջային երթուղու վրա գտնվող համայնքների զարգացումն աշխուժացնելու և Արցախի զբոսաշրջության զարգացմանը նպաստելու համար։ Փառատոնը կոչված է արցախյան գինեգործության ավանդույթները վերծանելու։ Արցախյան գինու արտադրողների, ինչպես նաև Հայաստանի գինեգործների համար ստեղծվում է մի հարթակ, որտեղ հնարավորություն է ընձեռնվում կազմակերպել իրենց արտադրության վաճառքը, իրականացնել փորձի փոխանակում, գովազդել նրանց արտադրությունը և այլն։ Ամենամյա փառատոնի ծրագիրն ներառում էր գինեգործության հնագույն և ինքնատիպ ծիսակատարությունը՝ տաշտում գինի ճզմելը, արցախյան ավանդական ուտեստների հյուրասիրություն, արվեստի գործերի ցուցահանդես-վաճառք, Տողի Մելիքական ապարանքի հնագիտական գտածոների ցուցադրություն և, իհարկե, գինի արտադրողների ցուցահանդես-տոնավաճառ, որտեղ ներկայացված էին Արցախի 5 շրջանների և Հայաստանի գինիները։ Փառատոնն ավանդաբար ուղեկցվում է հայկական ազգային երգ ու պարով։ Փառատոնը տարեցտարի վերածվում է ազգային տոնի։


== Ծանոթագրություններ ==
Նիժնեե Բաբալարովո

Նիժնեե Բաբալարովո (ռուս.՝ Нижнее Бабаларово, բաշկիրերեն՝ Түбәнге Баба), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրավարար

Իրավարար, արբիտր (լատ.՝ arbiter), միջնորդ, դատավոր միջնորդ դատարանում, իրավարարության անդամ։


== Տես նաև ==
Վիլսոնի իրավարար վճիռ
Բաշտանովկա (գյուղ, Բախչիսարայի շրջան)

Բաշտանովկա (ուկրաիներեն՝ Баштанівка, Ղրիմի թաթարերեն՝ Pıçqı), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Պիչկի։
2001 թվականի տվյալներով Բաշտանովկա գյուղում բնակվում էր 228 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլնի Յար

Վոլնի Յար (ուկրաիներեն՝ Вільний Яр), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Վոլնի Յար գյուղում բնակվում էր 33 մարդ։ Բնակավայրը զբաղեցնում է 0,283 կմ² տարածք։ Բնակչության խտությունը կազմում էր 116 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջագիր

Ջագիր, Ջակիր, Ջահիր, գետակ Կուրի ավազանուն, նրա աջակողմյան վտակը։ Սկիզբ է առնում Գանձակի լեռների հյուսիսային լանջերից և Գանձակ քաղաքից մոտ 35 կմ հյուսիս-արևմուտք թափվում մայր գետը։ Գետի հավտում կա ոսկեբեր ավազ։


== Ծանոթագրություններ ==
Ջուբգա

Ջուբգա (ռուս.՝ Джубга), քաղաքատիպ ավան Ռուսաստանի Դաշնության Կրասնոդարի երկրամասի Տուապսեի շրջանում, Ջուբգա գետի հովտում։ Գտնվում է Տուապսեից 57 կմ հյուսիս-արևմուտք, ծովի մակարդակից 162 մ բարձրության վրա։ Ջուբգայի քաղաքային բնակավայրի վարչական կենտրոնն է։


== Բնակչություն ==
Ներկայումս Ջուբգայում բնակվում են ռուսներ, հայեր, ադըղեներ, չերքեզներ, ուկրաինացիներ, հույներ և այլ ազգերի ներկայացուցիչներ։ 1905 թվականին այնտեղ կար 74 տուն, որտեղ բնակվում էին ռուսներ։ 1989 թվականին Ջուբգան ուներ 3557 բնակիչ, որից 2725 ռուսներ, 1506 հայեր, 172 ուկրաինացիներ, 34 բելառուսներ, 21 հույներ, 18 ադըղեներ և 16 գերմանացիներ։

Բնակիչներն զբաղվում են այգեգործությամբ և բանջարաբուծությամբ։ Ունի միջնակարգ դպրոց, մանկապարտեզ, գրադարան, ակումբ, մշակույթի տուն, բուժկայան, հիվանդանոց, հանգստյան տներ, առողջարաններ և հիանալի լողափեր։ Հանդիսանում է բուժարանային ավան, ուղևորափոխադրումների նավահանգստային կետ, պտղաբանջարաբուծական կենտրոն։


== Պատմություն ==
Ստանիցան հիմնադրվել է 1864 թվականին և հանդիսացել է Շափսուղական ափային գումարտակի կենտրոնակայանը, որտեղ բնակվում էին ռուսներ։ Ի սկզբանե այնտեղ բնակվել է 65 ընտանիք, թվով 361 մարդ։ Հայերը եկել են Սամսունից և նրա շրջակա գյուղերից։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուապսեի շրջանի գյուղերի կազմավորման պատմություն
Բայանդուր (գետակ)

Անվան այլ կիրառումների համար տե՛ս՝ Բայանդուր (այլ կիրառումներ) Բայանդուր , գետական Հագարիի ավազանում, նրա աջ վտակ Աղօղլանի, այժմ՝ Ահմեդլու, աջ օժանդակը։ Մայր գետին է միանում Գորիսի շրջանի Բայանդուր գյուղից 5 կմ հյուսիս-արևմուտք։ Երկարությունը 14 կմ է։ Բայանդուր գոտի ավազանում կան բրգանման բնական գոյացումներ։ Գետի ջուրը մաքուր է, քաղցրահամ։


== Ծանոթագրություններ ==
(7391) Ստրոուհալ

(7391) Ստրոուհալ (անգլ.՝ Strouhal), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 8-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,625815 ա. մ., առավելագույնը մոտենում է 2,0582 ա. մ. հեռավորության վրա և հեռանում 3,1935 ա. մ.։ Արեգակի շուրջ մեկ ամբողջական պտույտ է կատարում 1554,16 երկրային օրվա ընթացքում, իր ուղեծրով շարժվելով միջինում 0,231637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7391) Ստրոուհալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Աստվածածին եկեղեցի (Հալեպ)

Սուրբ Աստվածածին եկեղեցի (արաբ․՝ كنيسة السيدة العذراء مريم‎‎), հայ առաքելական եկեղեցի, որը գտնվում է Սիրիայի Հալեպ  քաղաքի Սուլեյմանիե թաղամասում։ Եկեղեցին գործում է 1983 թվականի մայիսի 1-ից։ Օծել է այն ժամանակվա Կիլիկիո Կաթողիկոս Գարեգին Ա Քեսաբցին։


== Նախապատմություն ==
Ներկայիս եկեղեցին համարվում է հին քրիստոնեական Ջդայդե թաղամասի Սուրբ Աստվածածին պատմական եկեղեցու շարունակությունը, որը բացվել է 1429 թվականին և գործել մինչև 20-րդ դարի սկիզբը՝ Սուրբ Քառասնից Մանկաց եկեղեցու բակում, երբ այն նախ վերածվեց գրադարանի, իսկ վերջերս՝ 1991 թվականին, Զարեհյան թանգարանի։


== Պատմություն ==

Հալեպի Սուլեյմանիե շրջանի հայ մեծ համայնքին սպասարկող եկեղեցու բացակայությունը ծնեց նոր եկեղեցի կառուցելու գաղափարը, որն իրականություն դարձավ հայ բարերարների նվիրատվություններով, հատկապես արմատներով Կիլիկիայի Այնթապ (ներկայիս Գազիանթեփ) քաղաքի հայերի և Հալեպի այնթապահայության հոգևոր առաջնորդ Հայր Զարմայր Հինդոյանի ջանքերով։
Հողօրհնեքի արարողությունը տեղի է ունեցել 1972 թվականի սեպտեմբերի 10-ին Մեծի Տանն Կիլիկիո կաթողիկոս Խորեն Ա Բարոյանի ներկայությամբ։ Շինարարական աշխատանքներն ամբողջությամբ ավարտվել են 1982 թվականին։ Օծման արարողությունը տեղի է ունեցել 1983 թվականի մայիսի 1-ին Գարեգին Քեսաբցու հովանավորությամբ։
Մեր օրերում հալեպահայության կյանքում մեծ դեր ունի հենց եկեղեցին։ Այն սովորաբար հավատացյալներով լեցուն է կիրակնօրյա կանոնավոր պատարագների ժամանակ։
Եկեղեցին ունի բեմով մեծ դահլիճ, որն օգտագործվում է մշակութային հանդիպումների, համերգների, սեմինարների և տոնակատարությունների համար։ Դահլիճը բացվել է 1987 թվականին։
1993 թվականին եկեղեցու գլխավոր մուտքի աջ կողմում կանգնեցվել է Սարգիս Բալմանուկյանի խաչքար-հուշակոթողը՝ ի հիշատակ Հայոց ցեղասպանության զոհերի։ Եկեղեցին հիմնովին վերանորոգվել է 1998 թվականին։
Եկեղեցու հարևանությամբ են գտնվում հայկական Գերտասիրաց ավագ դպրոցը և Զոհրաբ Կապրիելյան թատրոնը։


== Պատկերասրահ ==

		
		
		


== Տես նաև ==
Հայերը Սիրիայում
Հայ առաքելական եկեղեցի
Սուրբ Քառասնից Մանկաց եկեղեցի
Մեծի Տանն Կիլիկիո կաթողիկոսություն


== Ծանոթագրություններ ==


== Արտաքին հղումներ ==
Կիլիկիո Հայոց Կաթողիկոսության պաշտոնական կայք
Բերիոյ Հայոց Առաջնորդարան (Հալեպ, Սիրիա)
Թանահատի վանք

Թանահատի վանք, վաղ միջնադարյան եկեղեցական համալիր Հայաստանի Վայոց ձորի մարզի Վերնաշեն գյուղից մոտ 7 կմ հարավ-արևելք։ Պատմիչները հիշատակում են 8-րդ դարից։ Կոչվել է նաև Կարմիր վանք՝ կարմիր քարից կառուցված լինելու պատճառով։ Վանքը կառուցվել է հեթանոսական մեհյանի տեղում, որը նվիրված է եղել հայոց աստվածուհի Անահիտին։ 5-րդ դարում այստեղ հիմնադրվել է քրիստոնեական տաճար։ Վանքին կից սփռված է վաղ միջնադարյան գերեզմանատունը։ Թանահատի վանքը գործել է մինչև ուշ միջնադար և այժմ լավ վիճակում է։

Ըստ պատմիչ Ստեփանոս արքեպիսկոպես Օրբելյանի, 735 թվականին Թանադե վանքում ամփոփել են Ստեփանոս Սյունեցու դին և գերեզմանի վրա փոքրիկ մատուռ կառուցել։ 1273–1279 թվականներին մատուռի տեղում, Պռոշ իշխանի և նրա ընտանիքի հովանավորությամբ, շրջակայքի բնակիչների ուժերով մուգ կապտավուն բազալտի սրբատաշ քարերով կառուցվել է ներքուստ խաչաձև, չորս անկյուններում ավանդատներով (արևելյան կողմինները՝ երկհարկ), արտաքուստ ուղղանկյուն, գմբեթավոր հորինվածքով սուրբ Ստեփանոս եկեղեցին։

		
		
		
		
		
		
		
Գմբեթի հովանոցաձև վեղարով բազմանիստ թմբուկը զարդարված է բարձրաքանդակներով, հարավային լուսամուտից վերև Պռոշյանների զինանշանն է՝ թևատարած արծիվ, մագիլներում՝ խոյ, վեղարի տակ՝ եզան գլուխ, ցուլի վրա հարձակվող առյուծ, թռչուն, հարավային պատին՝ արևի ժամացույցի վրա քանդակված են գավաթից ջուր խմող երկու սիրամարգ, նրանցից ձախ՝ թռչունը ձագի հետ են։ Սուրբ Ստեփանոս եկեղեցուն հյուսիսից կից է 13-րդ դարի, սրբատաշ բազալտից միանավ Սուրբ Նշան կամ Վարագա Սուրբ Նշան կոչվող եկեղեցին (հավանաբար, որոշ ժամանակ այստեղ է պահվել Վարագավանքի հռչակավոր սուրբ Նշանը)։ Նրա արևմտյան մուտքի ճակատակալ քարին քանդակված է Պռոշյան իշխանական տոհմից երիտասարդ հեծյալ, որը նիզակը խրել է առյուծի երախը, իսկ նրանցից վերև տարբեր թռչուններ են պատկերված։ Թանադե վանքի քանդակները միջնադարյան հայկական աշխարհիկ պատկերաքանդակների արժեքավոր նմուշներ են։
Թանադե վանքը 14-րդ դարում ստացել է բազմաթիվ նվիրատվություններ՝ հողամասեր, այգիներ, դրամ։ 1335 թվականին Հայրուտը վանքում «աղոթանոց» է կառուցել։ Թանադե վանքի շուրջը կան 13-16-րդ դարերի խաչքարեր և տապանաքարեր։ 1971 թվականին Թանադե վանքի տարածքը պեղվել է, և բացվել են վանքի գավթի, հարավային կողմում՝ խոշոր միանավ եկեղեցու և նրա գավթի ու աշխարհիկ շինությունների հիմքեր (ենթադրվում է, որ այս շենքերում է գործել Գլաձորի համալսարանը)։ 1984 թվականին նորոգվել են սուրբ Ստեփանոս և սուրբ Նշան եկեղեցիները, և Թանադե վանքի տարածքը բարեկարգվել է։


== Ծանոթագրություններ ==


== Արտաքին հղումներ ==
Թանահատի վանքային համալիր
Փիրկարիբ

Փիրկարիբ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից 28 կմ հյուսիս, Վանա լճի արևելյան ափից 6 կմ արևելք։


== Պատմություն ==
1915-1916 թվականներին եղել են պաշտպանական հերոսամարտեր և բազմաթիվ զոհեր։


== Բնակչություն ==
1850-ական թվականներին ուներ 19 տուն՝ 35 հայ բնակչով, իսկ 1916 թվականին՝ 124 տուն հայ բնակիչ։


== Պատմամշակութային կառույցներ ==
Փիրկարիբն ուներ Ս. Աստվածածին անունով եկեղեցի։


== Կրթություն ==
Գյուղում գործում էր հայկական դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Յամսկայա (Լիմենդայի վտակ)

Յամսկայա (ռուս.՝ Ямская ), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Լիմենդա գետի աջ ափին՝56 կմ հեռավորության վրա։ Գետի երկարությունը 59 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025225
Հիդրոլոգիական ուսումնասիրությունների կոդը - 103002522
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թեոյդոս

Թեոյդոս Անբերդցի (), հայ ռազմական և պետական գործիչ, Արարատյան կողմնակալության հրամանատար-կողմնակալ, իշխանաց-իշխան, Վաչուտյան իշխանատոհմի իշխան։


== Գործունեությունը ==
Արարատյան կողմնակալության ազդեցիկ կողմնակալ-հրամանատար Քուրդ Բ Ամբերդեցու որդին է։ Արձանագրություններում կոչվել է նաև «Չրքին», որ թարգմանաբար նշանակում է տգեղ։ Կարբիի հաղթակամար-եկեղեցու պատին Քուրդ Բ-ի 1338 թ-ին փորագրված արձանագրության մեջ արդեն իսկ վավերացվել է Քուրդ Բ-ի իրավահաջորդի՝ Թեոյդոսի Անբերդի տեր և հոր գահակից լինելու փաստը., , և հարազատ որդի մեր Չրքին, տէր Անբերդոյ գավառիս, , արտահայտությամբ։ Թեոյդոս իշխանաց-իշխանը հորը փոխարինել է 1340-ական թվականների կեսերից։ Նրա գահակալումը համընկել է իլխանության հոգեվարքի շրջանին, երբ մոնղոլական կենտրոնական իշխանությունը ներքին հակամարտությունների և սելջուկ-թուրքերի հարվածների տակ այքան էր թուլացել, որ այդ զգացվում էր նաև իլխանության ծայրամասերում և իր արտահայտությունն էր գտնում կենտրոնական իշխանության մեկուկես դար գոյատևած ձևերի վերացմամբ։ Նման մի վավերաթուղթ է Թեոյդոս Չրքինի 1343 թ-ին Կարբիի հաղթակամար-եկեղեցու հարավային պատին փորագրված արձանագրությունը։ Ահա այն., , Ես՝ Չրքինս, որդի Քրդին, տէր Անբերդոյ գաւառի, անիրաւունք տեսա, որ զճանապարհորդի ձիաւլուխ տաին։ Մենք զայս արձան գրեցաք, որ այլ ի Կարբի ճանապարհորդի ձիաւլուխ չտան, , ։ Այս արձանագրությամբ Թեոյդոսը վերացրել է, , ձիավլուխի, , ` իլխանական պետության մեջ սուրհանդակներին, երթևեկին և հարկահավաքներին ձիով, պարենով, անասնակերով ապահովելու պարտականությունը, որ ամբողջ ծանրությամբ ընկած էր բնակչության ուսերին։ Արձանագրությունից պարզվում է, որ թեև Թեոյդոսը իր իշխանատիրույթում նման հանդուգն որոշում կարող էր կայացնել, բայց իրեն իշխանաց-իշխան կոչում չի վերագրել, քանի որ հայրը` իշխանաց-իշխան øուրդ Բ-ն դեռևս կենդանի էր։ Միայն 1350 թ-ի Հովհաննավանքի նվիրատվական արձանագրության մեջ է նա իրեն իշխանաց-իշխան կոչել., , Ես՝ Թէոյդոս, մականուն Չրքին, իշխանաց-իշխան, որդի Անբերդեցի Քրդին իշխանաց իշխանին.., , ։ Արձանագրության շարադրման եղանակը հուշում է, որ գրվել է ի հիշատակ Քուրդ Բ-ի, որի մահը տեղի է ունեցել հենց այդ տարի՝ 1350 թ-ին։ Այս արձանագրությունն առանձնահատուկ է նրանով, որ արդեն իշխանատիրույթի լիիրավ տեր Թեոյդոսի հոր հիշատակին տված նվերների հաստատումը կատարել է մայրը՝ Խուանդ խաթունը։ Փաստորեն իշխանատիրույթի պատասխանատուն, երկրորդ դեմքը դեռևս Խուանդ խաթունն էր։ Հենց այս ժամանակներում իլխանության փլատակների վրա իշխանության գլուխ բարձրացավ Չոբանյան Մելիք Աշրաֆը ու արյունով ծածկեց Հայաստանն ու ոչնչացրեց Հայաստանի անկախ իշխանությունները։ 1350 թ-ից հետո, Թեոյդոս իշխանաց-իշխանի օրոք, հայկական շատ իշխանական տների նման Վաչուտյաններն էլ կորցրեցին իրենց տիրույթները և հեռացան պատմության թատերաբեմից։


== Գրականություն ==
1. Զաքարիա Սարկավագ, Պատմագրութիւն, հ. 3, Վաղարշապատ, 1870 թ.։
2. Տիգրան Պետրոսյանց, Վաչուտյաններ, Երևան, 2001 թ., էջ 95-97։
3. Վիկտոր Պետրոսյանց /Տիգրան Պետրոսյանց/, Վաչուտյան իշխանական տան տոհմածառը, , , Բանբեր Երևանի համալսարանի, , , 1981 թ., թիվ 3։
Բոլորապահակ

Անվան այլ կիրառումների համար տե՛ս՝ Բոլորապահակ (այլ կիրառումներ)Բոլորապահակ , իջևանատուն Մեծ Հայքի Այրարատ աշխարհի Բասեն գավառում, Մուրց և Արաքս գետերի միախառնման տեղում։


== Ծանոթագրություններ ==
Ֆոնտեն Շալանդրե

Ֆոնտեն Շալանդրե (ֆր.՝ Fontaine-Chalendray), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17162։


== Բնակչություն ==
Համայնքի բնակչությունը 2010 թվականին կազմում էր 230 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ֆոնտեն Շալանդրեի վիճակագրության ազգային ինստիտուտ (ֆր.)
Յուժնի (Դինսկայայի շրջան)

Անվան այլ կիրառումների համար տե՛ս՝ ՅուժնիՅուժնի (ռուս.՝ Южный), գյուղ Ռուսաստանի Դաշնության Կրասնոդարի երկրամասի Դինսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 4447 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 78


== Դեպքեր ==


== Ծնունդներ ==


== Մահեր ==
Իվաշչենկի (գյուղ, Միրգորոդի շրջան)

Իվաշչենկի (ուկրաիներեն՝ Іващенки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Իվաշչենկի գյուղում բնակվում էր 83 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդաստակային վերլուծիչ

Անդաստակային վերլուծիչ, հավասարակշռության օրգան է, որը տեղակայված է ներքին ականջի լաբիրինթոսում։ Անդաստակային վերլուծիչը կամ անդաստակային ապարատը ապահովում է մարդու բնականոն քայլքը, վազքը, ինքնակարգավորությունը և բարդ շարժումների կատարումը։ Անդաստակային ապարատը կազմված է հեղուկով լցված երկու պարկերից և երեք խողովակներից։ Յուրաքանչյուր պարկիկում և խողովակում կան մազիկավոր բջիջներ, որոնք դասավորվում են հիմնային թաղանթի վրա և շրջապատված են հեղուկով, մյուս կողմից գտնվում է կրային քարեր կրող թաղանթը։ Գլխի կամ մարմնի դիրքի ցանկացած փոփոխության դեպքում խողովակների հեղղուկը, շարժվելով, սեղմում է օտոլիտները, դրանք, իրենց հերթին՝ մազիկավոր բջիջները, և ընկալիչները դրդրում են։ Այդ տեղեկատվությունը նյարդային ուղիներով հաղորդվում է գլխուղեղ։ Պարկիկներում տեղակայված ընկալիչներն ընկալում են ուղագիծ շարժումը, դրա արագացումը կամ դանդաղեցումը, ինչպես նաև ծանրության ուժի փոփոխությունները։ Խողովակների ընկալիչները զգայուն են մարմնի կամ գլուխը թեքելու և պտտվելու նկատմամբ։ Ընկալիչներից սկսվող զգայական նյարդաթելերը, միավորվելով, ձևավորում են անդաստակային նյարդը, որը ներքին ականջից դուրս է գալիս
լսողական նյարդի հետ։ Մարմնի դիրքի մասին տեղեկատվությունն անդաստակային նյարդով հաղորդվում է գլխուղեղի մեծ կիսագնդերի կեղևի քունքային բիլթ։
Հավասարակշռության գերզգայությունը կամ հավասարակշռության օրգանի խանգարումները կարող են լինել բնածին, սակայն կարող են նաև տարբեր վարակիչ հիվանդությունների հետևանք լինել։ Վնասված անդաստակային ապարատով մարդիկ դժվարությամբ են կարողանում ինքնաթիռով կամ նավով երթևեկելը, նրանք կարող են իրենց վատ զգալ նույնիսկ մեենայով երթևեկելիս։ Անդաստակային կենտրոնները սերտորեն կապված են ուղեղիկի և ենթատեսաթմբի հետ, ինչի հետևանքով անդաստակային ապարատի խանգարումներով մարդկանց օրգանիզմում զարգանում են հիվանդգին երևույթներ․ գլխապտույտ, փսխում, ործկում և նույնիսկ ուշագնացություն։ Նման դեպքերում հարկավոր է դիմել բժշկի։


== Ֆունկցիաներ ==
Գլխի կամ մարմնի դիրքի յուրաքանչյուր փոփոխման դեպքում խողովակների հեղուկը շարժվելով սեղմում է կրաքարերը, որոնք այլ կերպ կոչվում են նաև օտոլիտներ։ Այս ֆունկցիայի արդյունքներ հաղորդվում են գլխուղեղին։ Մարմնի դիրքի մասին տեղեկատվությունն անդաստակային նյարդով հաղորդվում է գլխուղեղին, հիմնականում գլխուղեղի մեծ կիսագնդի կեղևի քունքային բաժնին։


== Աղբյուրներ ==
«Պատանի կենսաբան» գիրք, 2009 թ.
Եռսի (գյուղ, Տամսալու շրջան)

Անվան այլ կիրառումների համար տե՛ս՝ ՅեռսիԵռսի (էստ․՝ Järsi), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աշիան

Աշիան, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Եվգենի Կասպերսկի

Եվգենի Կասպերսկի (Евгений Валентинович Касперский, հոկտեմբերի 4, 1965(1965-10-04), Նովոռոսիյսկ, Կրասնոդարի երկրամաս, ՌԽՖՍՀ, ԽՍՀՄ), ռուս ծրագրավորող, անտիվիրուսային անվտանգության գծով մասնագետ, «Կասպերսկի լաբորատորիա» ընկերության հիմնադիր։


== Կենսագրություն ==
Եդգենի Կասպերսկին 1987 թ. ավարտել է ՊԱԿ-ի բարձրագույն դպրոցը, մինչև 1991 թ. աշխատել է ԽՍՀՄ պաշտպանության նախարարության գիտահետազոտական ինստիտուտում։ 1989 թվականից սկսել է ուսումնասիրել համակարգչային վիրուսների ֆենոմենը, երբ իր համակարգչում հայտնաբերել է «Cascade» վիրուսը։
1991-1997 թթ. մի խումբ համախոհների հետ «ԿԱՄԻ» գիտահետազոտական կենտրոնում զբաղվել է «AVP» անտիվիրուսային ծրագրի արտադրությունով (ներկայումս «Կասպերսկի անտիվիրուս»)։
1997 թ. դարձավ Կասպերսկու լաբորատորիայի հիմնադիրներից մեկը։ Հիմա Եվգենի Կասպերսկին մտնում է աշխարհում համակարգչային անվտանգության գծով առաջատար մասնագետների մեջ։ Հեղինակ է համակարգչային վիրուսաբանության բազմաթիվ հոդվածների։
2015 թ. հուլիսի 11-ին ՀՀ Նախագահի հրամանագրով Կասպերսկուն շնորհվել է Տեղեկատվական տեխնոլոգիաների ոլորտում համաշխարհային ներդրման համար Հայաստանի Հանրապետության Նախագահի մրցանակը (2015)։


== Ծանոթագրություններ ==
Բլեսանո

Բլեսանո (իտալերեն՝ Blessagno), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 253 մարդ, խտությունը՝ 84 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 22028։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Լյուրի սյուր Արնոն (կանտոն)

Լյուրի սյուր Արնոն (ֆր.՝ Lury-sur-Arnon), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Վիերզոն օկրուգի մեջ։ Համաձայն 1999 թվականի մարդահամարի կանտոնի բնակչությունը 5513 մարդ էր։Կանտոնի համարը 1819 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Territory

«Territory» երգը Sepultura խմբի վեցերորդ սինգլն էր և ներառվել է «Chaos A.D.» ալբոմում, թողարկվել է 1993 թվականին։ Երգը խմբի ամենահայտնի սինգլերից է, այն հաճախ է կատարվում համերգների ժամանակ։


== Թողարկում ==
«Territory» սինգլը քիչ փոփոխությունների է ենթարկվել՝ ալբոմի մյուս երգերի համեմատ։ Թողարկվել է երգի միայն մեկ CD տարբերակ։ Երգը նաև թողարկվել է 12” տարբերակով։
Խումբը ալբոմի մեջ ներառեց նաև Between the Buried and Me խմբի «The Anatomy Of» ալբոմի երգերից մեկի քավեր տարբերակը։


== Տեսահոլովակ ==
Տեսահոլովակում խումբը երգում է անապատում, ինչպես նաև այնտեղ կան տեսարաններ Մեռյալ ծովից, Իսրայելից և Պաղեստինից, Իսրայելի բանակի զինված զինվորներ և ոստիկաններ։ Տեսահոլովակը ավարտվում է Օսլոյի պայամանագրով և քայլող վինվորներով։
Տեսահոլովակի ռեժիսորը Պաուլ Ռախմանն է։


== Երգացանկ ==
«Territory» («Chaos A.D.» ալբոմից)
«Polícia» (Titãs-ի քավեր)
«Biotech Is Godzilla» («Chaos A.D.» ալբոմից)


== Անձնակազմ ==
Մաքս Կավալերա- վոկալ, կիթառ
Իգոր Կավալերա- հարվածային գործիքներ
Անդրեա Քիսսեր- կիթառ
Պաուլո Կրտսեր- բաս կիթառ
Էնդի Ուելլես և Sepultura - պրոդյուսերներ
Էնդի Ուելլես - գլխավոր պրոդյուսեր
Էնդի Ուելլես - միքս ստեղծող
Սիմոն Դավսոն - պրոդյուսերի օգնական


== Ծանոթագրություններ ==
Բերխեէյկ (համայնք)

Բերխեէյկ (հոլ.՝ Bergeijk ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 101,04 կմ² է, բնակչությունը՝ 18.101 (2011 թ.)։ Մեկ շնչի տարեկան միջին եկամուտը 13.400 եվրո է։
Մթնշաղ (այլ կիրառումներ)

Մթնշաղ, կարող է վերաբերել՝

Մթնշաղ - ամերիկացի գրող Ստեֆանի Մայերի վեպը
Մթնշաղ - ռեժիսոր Քեթրին Հարդվիկի գեղարվեստական ֆիլմը Ստեֆանի Մայերի համանուն վեպի սյուժեով
Հեղինակի՜ն, հեղինակի՜ն (ֆիլմ)

«Հեղինակի՜ն, հեղինակի՜ն» (անգլ.՝ Author! Author!), ամերիկյան գեղարվեստական ֆիլմ, որը նկարահանված է 1982 թվականին։ Ֆիլմի ռեժիսորն է Արթուր Հիլլերը։ Գլխավոր դերակատարներն են Ալ Պաչինոն, Ուելդ Թյուեսդին և Դայան Քենոնը։
Ֆիլմի պրեմիերան կայացել է 1982 թվականի հուլիսի 18-ին։ Ֆիլմը կարող են դիտել 13 տարեկանից բարձր երեխաները՝ ծնողների հետ միասին։


== Սյուժե ==
Ֆիլմի գլխավոր հերոսը հայազգի դրամատուրգ Այվեն Տրավալյանն է։ Նա աշխատում է Բրոդվեյի թատրոնում։ Գրում է պիեսներ ներկայացումների համար։ Շատ շուտով պետք է կայանա նրա նոր պիեսի պրեմիերան, որի վրա աշխատել է շուրջ երկու տարի։ Սակայն պրոդյուսերը անընդհատ հետաձգում է ամեն ինչ, պրեմիերան նույնպես հետաձգվում է։
Այվենին նոր անհաջողություն էլ է սպասվում․ նրան լքում է կինը՝ Գլորիան։ Դրամատուրգն իր հինգ երեխաների հետ մնում է միայնակ՝ իր հարազատ որդու և Գլորիայի նախկին երեք ամուսնություններից լույս աշխարհ եկած չորս երեխաների հետ։ Սցենարիստի կյանքի այս ծանր հատվածը ամոքում է դերասանուհի Էլիս Դեթրոյտը։ Վերջինս խաղում է Այվենի նոր ներկայացման գլխավոր դերը։


== Դերերում ==


== Նկարահանող անձնակազմ ==
Սցենարի հեղինակ՝ Իսրայել Խորովից
Ռեժիսոր՝ Արթուր Հիլլեր
Պրոդյուսեր՝ Իրվին Ուինկլեր
Օպերատոր՝ Վիկտոր Ջեյ Քեմպեր
Կոմպոզիտոր՝ Դեյվ Գրուզին
Նկարիչ՝ Ջին Ռուդոլֆ
Մոնտաժ՝ Ուիլյամ Ռեյնոլդս


== Հետաքրքիր փաստեր ==
Իսրայել Խորովիցը գրել է սցենարը իր իսկ կյանքից․ նա միայնակ դաստիարակել է երեք երեխաներին։


== Ծանոթագրություններ ==


== Արտաքին հղումներ ==
«Հեղինակի՜ն, հեղինակի՜ն»(անգլ.) ֆիլմը Internet Movie Database կայքում
«Автора! Автора!» на сайте Все звёзды Archived 2016-03-31 at the Wayback Machine.
«Автора! Автора!» на сайте Видеогид Archived 2016-03-22 at the Wayback Machine.
Փոքր Պորիվայ

Փոքր Պորիվայ (ռուս.՝ Малый Порывай), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Մեծ Պորիվայ գետի ձախ ափին՝ 9 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Վերին Կամայի բարձունքում 7 կմ հարավ-արևելք Վասիլևսկի գյուղում, Օմուտնինսկ գյուղից 23 կմ հարավ-արևմուտք։ Գետը հոսում է արևելք և հարավ-արևելք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100029850
Հիդրոլոգիական ուսումնասիրությունների կոդը - 111102985
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չերրի (ֆիլմ)

«Չերրի» (անգլ.՝ Cherry), ամերիկացի ռեժիսորներ Էնթոնիի և Ջո Ռուսոյի առաջիկա քրեական դրամատիկ կինոնկարը՝ Ջեսիկա Գոլդբերգի և Անժելա Ռուսոյի սցենարով, որը հիմնված է պաշտոնաթող բանակային բժիշկ Նիկո Ուոքերի համանուն ինքնակենսագրական վեպի վրա։ Ֆիլմի գլխավոր դերերը կատարել են Թոմ Հոլանդը և Սիերա Բրավոն։
«Չերրիի» թողարկումը կինոթատրոններում նախատեսված է 2021 թվականի փետրվարի 26-ին և Apple TV-ում՝ 2021 թվականի մարտի 12-ին։


== Սյուժե ==
Բանակային բժիշկ Նիկո Ուոքերը Իրաքից վերադարձել է հետտրավմատիկ խանգառումով։ Պատերազմի մասին ծանր հիշողությունների հետ համակերպվելու փորձի ժամանակ նա սկսում է չարաշահել օպիատներով և, ի վերջո, իր կախվածությունը պահպանելու համար, սկսում է բանկեր թալանել։


== Դերերում ==
Թոմ Հոլանդ՝ Չերրի, գրքի հեղինակ՝ Նիկո Ուոքերի կերպարը
Սիերա Բրավո՝ Էմիլի
Ջեք Ռեյնոր՝ Ռոյ
Բիլ Սկարսգարդ
Մայքլ Ռիսպոլի
Ջեֆ Ուոլբերգ
Ֆորեսթ Գուդլաք
Մայքլ Գանդոլֆինի
Քայլ Հարվի
Փուչ Հոլ
Թոմաս Լենոն՝ հայր Հումավեր
Քելի Բերգլունդ՝ Մեդիսոն Կովալսկի
Հոսե Պաբլո Կանտիլյո՝ սերժանտ Դեկո
Նիքոլ Ֆորեսթեր՝ բժիշկ
Ջեյմի Բրուեր՝ Շելլի
Ֆինն Օ'Շի՝ Առնոլդ
Ադամ Լոնգ՝ սերժանտ Գրին


== Արտադրություն ==
Էնթոնի և Ջո Ռուսոների AGBO պրոդյուսերական ընկերությունը նովելի իրավունքը ձեռք է բերել 2018 թվականի օգոստոսին՝ շրջանցելով Warner Bros.-ի առաջարկները, որտեղ ռեժիսորը պետք է լիներ Ջեյմս Ֆրանկոն, և Sony-ին, և Ռուսո եղբայրները դարձան ֆիլմի ռեժիսորներ։ 2019 թվականի մարտին Թոմ Հոլանդը բանակցություններ է սկսել ֆիլմում նկարահանվելու շուրջ։
Սկզբում հաղորդվում էր, որ ֆիլմի նկարահանումները կսկսվեն 2019 թվականի հուլիսի 15-ին։ Ֆիլմի նկարահանումները սկսվել են 2019 թվականի հոկտեմբերի 8-ին Օհայո նահանգի Քլիվլենդ Հայթս քաղաքում։ Ֆիլմի նկարահանումներն ավարտվել են 2020 թվականի հունվարի 20-ին։


== Արտաքին հղումներ ==
Ախաշեն (այլ կիրառումներ)

Ախաշեն, կարող է վերաբերել՝

Ախաշեն - ավերակ գյուղ Արևելյան Հայաստանում, Կարսի մարզի Արդահանի գավառում
Ախաշեն - գյուղ Վրաստանում
Ախաշեն - լեռնագագաթ Ճորոխի ավազանում, Բաթումի հարավային կողմում
Սինջար եզդիների ազգային միավորում

«Սինջար եզդիների ազգային միավորում» հասարակական կազմակերպություն (եզդիերեն՝ SÎNCAR yektîya miletê êzîdî)՝ հիմնադրվել է 2011 թվականի նոյեմբերի 24-ին մի խումբ եզդի երիտասարդների կողմից։ Կազմակերպության ղեկավարը Բորիս Թամոյանն է։ Ստեղծման օրվանից գործունեություն է ծավալել Հայաստանի եզդի համայնքի ներսում։


== Գործունեություն ==
Կազմակերպությունը զբաղվել է կրթական և մշակութային խնդիրներով։ Իր գործունեության սկզբից մինչ 2015 թվականի ավարտը հրատարակել է եզդի ժողովրդին առնչվող 5 գիրք, որոնք են՝

«Էզդինամե», հեղինակ՝ Բորիս Մուրազի (հայերեն),
«Մարդու իրավունքների հռչակագիր», հեղինակներ՝ Մամե Ամիրյան, Համլետ Սմոյան, Բորիս Մուրազի (եզդիերեն),
«Եզդիերեն-հայերեն բառարան», հեղինակ՝ Բորիս Մուրազի,
«Առաջին բերք», հեղինակ՝ Զոզանա Ջամալ (եզդիերեն),
«Հարյուր տարի անց...», հեղինակ՝ Բորիս Մուրազի (հայերեն)։


== Ծանոթագրություններ ==
Սուուռե-Յաանի

Անվան այլ կիրառումների համար տե՛ս՝ Սուուռե-Յաանի (այլ կիրառումներ)Սուուռե-Յաանի (էստ․՝ Suure-Jaani), քաղաք Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով քաղաքում բնակվում էր 1039 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Բրվինուվ

Բրվինուվ (լեհ.՝ Brwinów), քաղաք Լեհաստանի Մազովեցյան վոևոդության Պրուշկովսկի գավառում (պովյատում), երկրի մայրաքաղաք Վարշավայից 25 կիլոմետր հեռավորության վրա։ Ունի գյուղաքաղաքային գմինի (շրջանի) կարգավիճակ։ Ներառված է Վարշավայի ագլոմերացիայում։ Զբաղեցնում է  10,06 քառակուսի կիլոմետր տարածք։ 2018 թվականի հունվարի 1-ի  տվյալներով բանկչության թվաքանակը եղել է 13 533։ XVI դարի երկրորդ կեսին եղել է տերունական գյուղ և գտնվել է Մազովեցյան վոևոդության Բլոնեի պովյատի կազմում։


== Հակիրճ տեղեկատվություն ==
Քաղաքում գործում են ծառայությունների մատուցման կենտրոն, կահույքի արտադրության ու նորոգման ոչ մեծ ձեռնարկություններ։ Մինչև 2002 թվականը Բրվինուվում էր գտնվում Վարշավայի բնական գիտությունների համալսարանի անասնաբուծական ֆակուլտետը, որն այնուհետև տեղափոխվեց երկրի մայրաքաղաք։ Բրվինուվով են անցնում Վարշավան Կատովիցեին կապող թիվ 1 երկաթգիծն ու Վարշավա - Գրոձիսկ Մազովեցկի երկաթուղին, ինչպես նաև A2 ավտոմայրուղին ու թիվ 749, թիվ 720 ավտոճանապարհները։
Քաղաքում ամեն տարի անց է կացվում «Բաց բանջարանոցներ» փառատոնը։ 2014 թվականի ապրիլի 13-ին այստեղ կազմակերպվեց ամերիկյան ֆուտբոլի ցուցադրական մրցախաղ Warsaw Eagles - Angels Toruń թիմերի միջև։


== Անվանի անձինք ==
Լեշեկ Բուգայսկի, գրող, "Twórczość" ամսագրի խմբագիր, "Newsweek"-ի թղթակից
Լեշեկ Էնգելքինգ, բանաստեղծ, թարգմանիչ
Հենրիկ Վանեկ, նկարիչ
Վացլավ Կովալսկի, դերասան
Բոլեսլավ Հրինևեցկի, բնագետ
Եժի Հրինևեցկի, ճարտարապետ
Յարոսլավ Իվաշկևիչ, բանաստեղծ, գրող
Ալեքսանդր Վեռներ, նկարիչ, քանդակագործ
Վացլավ Վեռներ, ֆիզիկոս, մանկավարժ
Ֆրանցիշկա Շտեֆանիա Պիտետ (1871 թ., Ֆրիբուր, Շվեյցարիա - 1956 թ., Բրվինուվ) – Կրակովի Յագելոնյան համալսարանի նախկի ռեկտոր, պրոֆեսոր Յոզեֆ Կալենբախի կինը


== Ժողովրդագրություն ==


== Գործընկեր քաղաքներ ==
 Տոռե Կաետանի, Իտալիա
 Տշեբյատուվ, Լեհաստան


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Բրվինուվ քաղաքի և շրջանի պաշտոնական կայք
Բրվինուվ քաղաքի և շրջանի տեղեկատվական կայք Archived 2014-07-15 at the Wayback Machine.
Jewish Community in Brwinów on Virtual Shtetl
Ուիլյամ Թըրներ (այլ կիրառումներ)

Ուիլյամ Թըրներ, կարող է վերաբերել՝

Ուիլյամ Թըրներ - անգլիացի նկարիչ, ռոմանտիկական բնանկարի վարպետ, ջրանկարիչ և փորագրիչ
Ուիլյամ Թըրներ - ռեժիսոր Մայք Լիի 2014 թվականին նկարահանված անգլիական ֆիլմ
(338) Բուդրոսա

(338) Բուդրոսա (անգլ.՝ Budrosa), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,916112 ա. մ., առավելագույնը մոտենում է 2,8493 ա. մ. հեռավորության վրա և հեռանում 2,9829 ա. մ., իսկ Երկրի ուղեծրին Բուդրոսա աստերոիդը նվազագույնը մոտենում է 1,8647 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1818,88 երկրային օրվա ընթացքում, իր ուղեծրով շարժվելով միջինում 0,197924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,04° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(338) Բուդրոսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստիան Նավարո

Քրիստիան Լի Նավարո (անգլ.՝ Christian Navarro, օգոստոսի 21, 1991(1991-08-21), Բրոնքս շրջան, Նյու Յորք, Նյու Յորք, ԱՄՆ), ամերիկացի դերասան։ Հայտնի է «13 պատճառ՝ ինչու» հեռուստասերիալում Թոնի Պադիլայի դերը կերտելու համար։


== Վաղ տարիներ ==
Նավարոն ծնվել և մեծացել է Բրոնքսում (Նյու Յորք, ԱՄՆ)։ Նա ծագումով պուերտոռիկացի է։


== Անձնական կյանք ==
Նավարոն հարաբերությունների մեջ է եղել իր ընկերուհու հետ վաղ 2016-ից վաղ 2017 թվականները։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==